ಬಿಗ್ ನ್ಯೂಸ್: ಭಾರತದಲ್ಲಿ 1 ಕೋಟಿ ಗಡಿಯತ್ತ ಕೊರೊನಾ ಸೋಂಕಿತರ ಸಂಖ್ಯೆ..! ಗುರುವಾರ ಭಾರತದಲ್ಲಿ 24,010 ಹೊಸ ಕೊರೊನಾ ಪ್ರಕರಣಗಳು ದಾಖಲಾಗಿದ್ದು ಈ ಮೂಲಕ ಭಾರತದಲ್ಲಿ ಒಟ್ಟೂ ಕೊರೊನಾ ಸೋಂಕಿತರ ಸಂಖ್ಯೆ 1 ಕೋಟಿ ಗಡಿ ತಲುಪುವತ್ತ ದಾಪುಗಾಲು ಇಡ್ತಿದೆ. ಭಾರತದಲ್ಲಿ ಒಟ್ಟು ಕೊರೊನಾ ಸೋಂಕಿತರ ಸಂಖ್ಯೆ 99,56,558ರಷ್ಟಾಗಿದೆ ಎಂದು ಕೇಂದ್ರ ಆರೋಗ್ಯ ಹಾಗೂ ಕುಟುಂಬ ಕಲ್ಯಾಣ ಇಲಾಖೆ ಮಾಹಿತಿ ನೀಡಿದೆ. ಗುರುವಾರ ಆಸ್ಪತ್ರೆಯಿಂದ 33,291 ಮಂದಿ ಗುಣಮುಖರಾಗಿ ಡಿಸ್ಚಾರ್ಜ್ ಆಗಿದ್ದು ಈ ಮೂಲಕ ದೇಶದಲ್ಲಿ ಒಟ್ಟು ಕೊರೊನಾ ಗುಣಮುಖರ ಸಂಖ್ಯೆ 94,89,740ರಷ್ಟಾಗಿದೆ. ಭಾರತದಲ್ಲಿ ಪ್ರಸ್ತುತ ರಿಕವರಿ ರೇಟ್ 95.31 ಶೇಕಡಾದಷ್ಟಿದೆ. ದೇಶದಲ್ಲಿ ಸದ್ಯ 3,22,366 ಆಕ್ಟಿವ್ ಕೋವಿಡ್ ಕೇಸ್ಗಳಿವೆ. ಕಳೆದ 24 ಗಂಟೆಯಲ್ಲಿ ದೇಶದಲ್ಲಿ 355 ಮಂದಿ ಸಾವಿಗೀಡಾಗಿದ್ದಾರೆ. ದೇಶದಲ್ಲಿ ಕೊರೊನಾ ಸಾವಿನ ಪ್ರಮಾಣ 1.45 ಪ್ರತಿಶತದಷ್ಟಿದೆ.